इन दिनों कुछ स्टार किड्स सोशल मीडिया में अपनी तस्वीरों पर मिल रही भद्दी टिप्पणियों की वजह से चर्चा में हैं. अभिनेत्री पूजा बेदी की बेटी आलिया फर्नीचरवाला के बाद ऐसी भद्दी टिप्पणियों की शिकार अभिनेत्री श्रीदेवी की बेटी खुशी हुई हैं. खुशी ने हाल ही में अपनी कुछ तस्वीरेें इंस्टाग्राम पर शेयर की हैं. ये तस्वीरें उनकी एक दाेस्त की बर्थ-डे पार्टी की हैं. इन्हीं तस्वीरों पर उन्हें भद्दी टिप्पणियों का सामना करना पड़ा. हालांकि उन्होंने इसका करारा जवाब दिया है. खुशी ने एक पोस्ट में लिखा है, ‘मैं अपनी तस्वीर इसलिए शेयर करती हूं क्योंकि मुझमें आत्मविश्वास भरा हुआ है. किसी को यह अधिकार नहीं है कि मेरे कपड़े और लुक्स पर भद्दी टिप्पणी करे.’ उनके इस जवाब का आलिया फर्नीचरवाला ने सपोर्ट किया है और खुशी को ‘पॉर्न रेडी’ बताने वाले कमेंट्स की निंदा की है. इसे कहते हैं ईंट का जवाब पत्थर से देना!